Nutikalt netis võistlusmängu poolfinaal Tallinnas
#000000
Poolfinaalis tuli võistkondadel oma kooli teistele tutvustada ning anda teada, mida tehakse nende koolis e-ohutuse valdkonnas. Kõik koolid ja õpilased olid selles vallas väga aktiivsed. Enim punkte sai tutvustuse eest Kristiine Gümnaasiumi võistkond, kuna see oli tõesti väga põhjalik. Viktoriin toimus poolfinaalis kuldvillaku stiilis ning õpilased said küsimusi valida järgmiste teemade hulgast: arvuti ajalugu, firmad ja inimesed, faililaiendid, logod, interneti turvalisus. Kõige suurema skooriga lõpetas selle Kristiine Gümnaasium, napilt teiseks tuli Kuusalu Keskkooli võistkond. Koduse tööna olid õpilased ise loonud veebi mõnest e-ohutuse teemast ning sinna juurde ka teadmisi mõõtva testi. Kõik testid olid väga head ja huvitavad, neid saab lahendada ni kodus kui ka koolitunnis.
#000002
Koduste tööde eest andsid punkte nii vastasvõistkondade õpilased kui ka žüriiliikmed. Enim punkte sai taaskord Kristiine Gümnaasium, kuid ainult 0,2 punkti vähem sai Lihula Gümnaasiumi veeb ja test.
#000003
Järgnevalt tuli õpilastel ära arvata, kes või mis on pildil. Ruumi erinevatesse kohtadesse oli paigutatud 6 pilti ning internetti ja nutiseadmeid kasutades tuli leida õige vastus. Selleks kasutasid õpilased erinevaid meetodeid, teiste hulgas ka pildituvastusmeetodit. Ehte Humanitaargümnaasiumi võistkond oli tubli ning leidis kõikidele küsimustele õiged vastused ning teenis selle eest 6 punkti.
#000004
Viimaseks võistluseks oli klikivõistlus, kus õpilastel tuli 10 sekundi jooksul klikkida nii mitu korda kui tal see parasjagu õnnestub. Selgus, et klikimeistrid tulid Kuusalu Keskkoolist.
#000005
Kokkuvõttes oli võistlus väga tasavägine ning mõnede koolide punktivahe alla ühe punkti. Finaali pääsesid suurimate punktisummadega Kristiine Gümnaasiumi ja Kuusalu Keskkooli õpilased. Auhinnalise kolmanda koha saavutas Lihula Gümnaasiumi võistkond, keda lahutas teisest kohast ainult 0,4 punkti, ning tublile neljandale kohale tuli Ehte Humanitaargümnaasiumi võistkond. Palju õnne ja suur tänu kõikidele osalejatele!
#000006
Kogume siia veebilehele kokku koduste tööde lingid. Hetkel on teil võimalik tutvuda järgnevate veebilehtede ja testidega:
#000007
Kuusalu Keskkooli veebileht ja test: lingid.ee/petukiri
#000008
Lihula Gümnaasiumi veebileht ja test: bit.ly/lgnutikas
#000009
Ehte Humanitaargümnaasiumi veebileht ja test: 
#000010
Kui näed, et laps vajab abi, helista tasuta 116 111.
#000012